Kviečiame centro darbuotojus, mokinių tėvelius, dirbančius mokinius paremti Tauragės suaugusiųjų mokymo centrą, skiriant 1,2 proc. valstybei jau sumokėto gyventojų pajamų mokesčio.

Dėkojame visiems už palaikymą ir pritarimą, 2020 m. parėmusiems ir skyrusiems 2 proc. gyventojų pajamų mokesčio (GPM) dalį. Jūs prisidedate prie saugios ir atviros ugdymo (-si) aplinkos kūrimo, paremdami padedate sėkmingai įgyvendinti numatytus ugdymo (-si) tikslus ir naujas idėjas. Pagal Lietuvos Respublikos Labdaros ir paramos bei Gyventojų pajamų mokesčio įstatymus savo pajamų dalį (iki 1,2 proc.) Jūs galite pervesti pasirinktai įstaigai, visuomeninei organizacijai ir kt. Tai nepareikalaus iš Jūsų jokių papildomų materialinių išlaidų.

2021 metais parama iš GPM teikiama pateikus prašymą Valstybinei mokesčių inspekcijai iki 2021 m. gegužės 1 d. Prašymas yra nustatytos formos FR0512 versija v4.

Paprasčiausias ir greičiausias jo pateikimo būdas – elektroniniu būdu per VMI Elektroninio deklaravimo sistemą EDS (naudojant elektroninio banko prieigą ar elektroninius valdžios vartus) adresu: <http://deklaravimas.vmi.lt>

VMI pagalbos tel. teikiant prašymą elektroniniu būdu: 1882/+370 5 260 5060.

Duomenys reikalingi pildant prašymo formą:

• 1 laukelyje – Jūsų asmens kodas

• 2 laukelyje – Jūsų telefono numeris

• 3V laukelyje – Jūsų vardas

• 3P laukelyje – Jūsų pavardė

• 4 laukelyje – Jūsų adresas

• 5 laukelyje – rašyti 2020

• 6S laukelyje – žymėti varnelę

• E1 laukelyje – rašyti 2 (paramos gavėjas)

• E2 laukelyje – rašyti 195474476

• E4 laukelyje – rašyti 1,2 arba kitą ne didesnį skaičių, atitinkantį Jūsų skiriamo mokesčio dalį centrui

• E5 laukelyje – nurodyti iki kokio mokestinio laikotarpio skiriate paramą – pildoma tik norint pajamų mokesčio dalį skirti ilgiau kaip 1 metus.

Prašymus e. būdu galima pateikti ir atvykus ( pasibaigus karantinui) į valstybinę mokesčių inspekciją, kur tai padaryti padės VMI darbuotojai, arba užpildytus popierinius prašymus atsiųsti VMI paštu (adresu J. TumoVaižganto g. 116, LT-72501, Tauragė).

Nuoširdžiai dėkojame visiems, nusprendusiems 1,2 proc. GPM dalį skirti Tauragės suaugusiųjų mokymo centrui.

Administracija